Másodszor lett Guinness-rekorder a magyar biciklis
Írta: Géza Café Utoljára frissült: 2018. augusztus 1. 07:28
Hegedűs László Londonban villant a Prudential Ride-on.
Mi magyarok sok mindenben jók vagyunk, ott van például a vízilabda vagy éppen a kiskapuk kiaknázása. Hegedűs László révén a triálkerékpár kapcsán is elmondhatjuk ezt magunkról, hősünk ugyanis már másodszor lett Guinness-rekorder ebben a műfajban.
A magyar bringásnak 15 darab, egymástól másfél méter távolságra elhelyezett, 65 centi magas korlátot kellett átugrania minél rövidebb idő alatt. Hegedűs Lászlónak ez végül mindössze 13 másodperc alatt sikerült, ami azt jelentette, hogy megjavította a brit Joe Oakley 13:88 másodperces rekordját. A 28 esztendős bringás ráadásul London legnagyobb kerékpáros eseményén a Prudential Ride-on alkotott maradandót. Tette mindezt úgy, hogy az időjárás nem volt éppen barátságos.
A hivatalos három próbából harmadjára sikerült. Ahol akarat és szív van, ott eredmény is van
- nyilatkozta Hegedűs.
A huszonkétszeres magyar bajnok sportoló korábban egy 179,5 centi magas akadályra ugrott fel a biciklijével, ezzel írta be magát először a Guinness-rekordok könyvébe.
Jessie nagyon szexi és nyomokban Meghan Markle-t tartalmaz
Egy elhagyatott reptéri terminálból csinálták meg a szállodát, ahonnan soha nem jelentkeznénk ki Utazás
A New York-i JFK szállodája az első reptéri hotel, ahol szívesen szállnánk meg.
Helló, farsang! Erotika
Mit is mondhatnánk? Imádjuk a cosplayes csajokat!